may puso kayang makapagtitiis na hindi lumuha dahil sa paglimot ng isang sinanglaan ng wagas na pagibig? aling puso ng babai na may malinis na pagibig ang hindi maghimutok sa paglimot ng isang irog? eduardo, diyata'ang sumpa mo'napatulad na lamang sa asong matapos tangayin ng hangi'napauwi sa wala? napatulad na lamang kaya sa paglubog ng araw sa pagdadapit hapon na hindi na muling sisikat? alalahanin mo ang aking palad! diyata'papagtitiisin mo ng hirap ang isang pusong umiibig ng tapat? oo, hindi kumukupas sa puso ko ang banal kong pangako: iniibig kita, iniibig kita! nguni', oh palad! naghihimutok ang kanyang damdamin sapagka'buo na ang kanyang pananalig na siya ay nilimot ng kanyang irog, ng kanyang minamahal ng higit sa buhay: si eduardo. sadyang si leoning ay isang dalagang uliran sa pagibig. minsan lamang kung sumumpa sapagka'siya ay may dangal at may puri. ngayon ay nadadama niya ang hirap ng isang umiibig na nalalayo sa piling ng kanyang kasintahan.